་། དེ་
ནས་སོང་སོང་བ་སྔར་གྱི་འབྲུག་ཡོད་ས་དེར་འབྱོར་བས་འབྲུག་སྔར་བཞིན་ཉལ་
བསྡད་ཡོད་པ་མཐོང་བས་བུས་འབྲུག་རང་ལ་ནོར་བུ་གཉིས་ཡོད་དམ་དྲིས་པས་
འབྲུག་དེས་ཡོད་ཟེར་ཡང་བུས་ནོར༌བུ༌རྙིང༌པ༌དེ༌ང༌ལ༌བསྐུར༌ན༌ཁྱེད༌རང་སྔར་
ལྟར་འཕུར་ཐུབ་པ་འདུག་ཟེར་བས་ནོར་བུ་རྙིང་པ་དེ་ཚུར་སྤྲད་པ་དང་མཉམ་དུ་
ཁྱེད་ལ་ག ང་བསྒྲུབ་དགོས་ཀྱང་ངས་བསྒྲུབ་ཆོག་ཟེར། བུས་འོ་ན་ངས་ནོར་བུ་
རྒྱལ་བོའི་ཕོ་བྲང་གི་རྩེ་ནས་ནམ་མཁར་འཕྱར་ན་ཁྱེད་ཀྱིས་ལམ་སེང་འབྲུག་སྐད་
བརྒྱབ་ཏེ་སྦྲང་ཆར་འབེབས་རོགས་ཟེར་བས་དེས་ཁས་བླངས་ཤིང་འུར་སྒྲ་དང་
བཅས་ནམ་མཁར་འཕུར་སོང༌།
དེ་ནས་སོང་བས་རིམ་བཞིན་ཤིང་པི་པི་ལིའི་འགྲམ་དུ་འབྱོར། བུས་ལོ་མ་
གཉིས་པོ་དེ་ངས་འཁུར་ན་ཁྱེད་ལ་སྔར་ལྟར་ལོ་འདབ་རྒྱས་ལ་འབྲས་བུས་ཕྱུག་པ་
ཡོང་བ་འདུག་ཟེར་བས་ཤིང་དེས་འོ་ན་ཁྱེད་ཀྱིས་ལོ་མ་དེ་གཉིས་གཞན་དུ་མ་
བསྐྱུར་བར་རྟག་ཏུ་ལུས་དང་མ་བྲལ་བར་བསྣམས་ཚེ་ཁྱེད་ལ་ཕན་ཐོགས་ངེས་
རེད། ལོ་མ་འདི་གཉིས་ལ་ཆུས་འཁྱེར་མི་ཐུབ་ལ་མེས་འཚིག་མི་ཐུབ་པའི་ཁྱད་
ཆོས་ལྡན་ཡོད་ཟེར་བས་དགའ་ཚོར་ཆེན་པོ་བྱུང་། དེ་ནས་བུ་བློ་གྲོས་ཕོ་བྲང་གི་སྒོ་
ཁར་འབྱོར་རྗེས་ལས་བྱ་བ་བརྒྱུད་གསེར་ཊམ་རྐྱལ་པ་གང་འཁུར་ཡོད་ལུགས་
སོགས་ རྒྱལ་ པོཪ་ སྙན་གསོལ་ བས་ ཤིན་ཏུ་ དགྱེས་ ཏེ་སྐས་ རིང་རྣམས་བབས།
སྐས་ཐུང་རྣམས་ལ་མཆོངས་ཏེ་བུ་བློ་གྲོས་བསུ་བར་བསྐྱོད། གསེར་ཊམ་རྐྱལ་པ་
-448-

འཚོ་བའི་སྐྱིད་སྡུག་སྐོར་གྱི་སྒྲུང་།
ཕོ་བྲང་ནང་དུ་
གང་དེར་སྤྱན་གཡོ་མེད་དུ་གཟིགས་བཞིན་ཡར་གདན་དྲངས།
འབྱོར་ རྗེས་ བཟའ་ བཏུང་ གི་ སྣེ་ ལེན་ གང་འཚམ་ བྱས་ རྗེས་ རྒྱལ་ པོས་ ད་ རྟེན་
འབྲེལ་ཉིན་དང་པོར་འབྲུག་སྐད་དང་སྦྲང་ཆར་འབེབས་མཛད་ཨེ་ཐུབ་དྲིས་པས།
བུས་དེ་ལྟར་ཡོང་ཟེར་སྐབས་འཕྲལ་དུ་རྒྱལ་པོས་མངའ་འོག་མི་སེར་ལ་སང་དང་
གཅིག་གནངས་དང་གཉིས། གཞེས་ལྷ་ཉིན་དཀར་པོའི་དུས་ཚོད་ལ་ངའི་སྲས་
མོར་བུ་བློ་གྲོས་མག་པར་བསུས་པའི་རྟེན་འབྲེལ་གྱི་མཛད་སྒོ་གཉེར་རྒྱུ་ཡིན་ཅེས་
བཀའ་བཏང་བས་མངའ་འོག་མི་སེར་ཚོས། མངའ་ཐང་ལོངས་སྤྱོད་འདི་ལྟར་ཆེ་
ན༌ཡང༌སྲས༌མོའི༌མག༌པར༌སྐྱེ༌ས༌དམན་ཞིང་བྱད་བཞིན་མི་མཛེས་པ་འདི་ལྟ་བུ་
བཞེས་ན་རྒྱལ་ཁག་གཞན་གྱིས་འཕྱ་སྨོད་བྱེད་ངེས་རེད་ཅེས་ལབ་གླེང་སྣ་ཚོགས་
བྱས། རྟེན་འབྲེལ་གྱི་མཛད་སྒོ་ཚུགས་མ་ཐག་བུ་བློ་གྲོས་ཀྱིས་ཕོ་བྲང་གི་ཡང་སྟེང་
དུ༌ནོར༌བུ༌ཨམ་ཕྲག༌ནས༌བཏོན༌ཏེ་ནམ་མཁར་འཕྱར་བས་དེ་མ་ཉིད་དུ་འབྲུག་
སྐད་གྲགས་པ་དང་སྦྲང་ཆར་སིམ་སིམ་བབས་པས་རི་ཀླུང་ཀུན་སྣུམ་པར་གྱུར།
དེར་ཡོད་སྐྱེས་ཕོ་མོ་རྒན་གཞོན་ཧ་ལས། རྒྱལ་པོའི་བསམ་པར་མི་དེ་དྲག་རྩལ་ཆེ་
ལ་མཐུ་ནུས་དང་ལྡན་པ་ཞིག་འདུག་ཀྱང་གཏམ་གསུམ་སྐད་ཀྱིས་ཁྱབ་པའི་རྒྱལ་
པོ་ཕ་བུའི་སྲས་མོའི་མག་པར་སྐྱེ་ས་རིགས་རུས་དམན་ལ་གདོང་མི་མཛེས་པ་འདི་
ལྟ་བུ་བླངས་ཚེ་ཀུན་གྱིས་འཕྱ་སྨོད་བྱེད་ངེས་མ་ཟད་རྒྱལ་པོ་རང་ཉིད་ཀྱི་མཚན་
དང་སྙན་གྲགས་ལ་ཧ་ཅང་གནོད་ངེས་པས་འཇམ་པོའི་སྒོ་ནས་འདུལ་ཐབས་
ཤིག་བྱས་ན་ལེགས་སྙམ། ཉིན་ཞིག་ཞོགས་པ་རྒྱལ་པོས་བུ་བློ་གྲོས་ལ་ངའི་བུ་མོ་
ལ༌དཔའ་རྩལ༌དང༌མཐུ༌ནུས༌ཆེ༌བའི་ཚེ་གྲོགས་ཁྱེད་བྱུང་བ་ནི་ཚེ་སྔོན་བསོད་
ནམས་བསགས་པ་ལས་བྱུང་བས་ཁྱེད་གཉིས་ཀྱིས་གཡས་ཞོར་གཡོན་འདེགས་
-449-

ལྷ་སའི་དམངས་ཁྲོད་སྒྲུང་གཏམ།
གནང་ནས་ཉིན་ཞག་བདུན་རིང་རྒྱལ་དོན་ལ་འཐུས་ཤོར་མེད་པར་སྐྱོང་རོགས།
ཕྲན་ནི་བློ་བདེ་པོའི་ངང་ཉིན་ཞག་བདུན་མཚམས་ལ་བཞུགས་ཀྱི་ཡིན་ཟེར་ཞིང་
མཚམས་ཁང་དུ་བཞུགས། སྲས་མོས་བུ་བློ་གྲོས་ལ་མདའ་གཞུ་བསྣམས་ཏེ་མཚོ་
ཁར་སྤྲོ་འཕྱམ་དུ་ཕེབས་རྒྱུའི་རེ་འདུན་ལྟར་ཁོང་གཉིས་ཞོགས་ཟས་ལེགས་པར་
བཞེས་རྗེས་མཚོ་ཁར་ཐོན།
ཁོང་གཉིས་མཚོ་ཁར་སླེབས་རྗེས་མཚོ་ཐོག་ཏུ་ངང་པ་ཁྱུ་ཞིག་ཡོད་པ་
མཐོང་བས་སྲས་མོས་བློ་གྲོས་ལགས། ཁྱེད་ནི་མདའ་རྩལ་ཤིན་ཏུ་མཁས་པས་
ཁྱེད་ ཀྱིས་ ངང་ པ་ ཁྱུ་ དེར་ མདའ་ ཞིག་ཕོངས་དང་གསུངས་པས་བུ་ བློ་གྲོས་ནི་
མདའ་འཕེན་པའི་རྩལ་ནུས་མེད་རྐྱེན་མདའ་གཞུ་སྦྱར་ནས་རྒྱག་རྩིས་བྱེད་པ་ཙམ་
ལས་རྒྱག་མི་ཤེས་པའི་སྐབས་དེར་ཁ་ནས་ངང་པ་དེ་རྣམས་སྙིང་རྗེ་ཟེར་བས་སྲས་
མོས་འོ་ན་གཡུགས་ཞོག་ཟེར་ཕྱག་གིས་བུའི་ལག་པར་ཐུག་ཙམ་གཞུས། མདའ་
མོ་གཞུ་ལས་བྲལ་ཏེ་ངང༌པ༌ལྔ་ཤི༌ནས༌དེ༌འཕྲོས་རྣམས་འཕུར༌ཏེ༌སོང་། བུ་བློ་
གྲོས་ཀྱིས་ཨ་ཁ་ཁྱེད་ཀྱིས་ངའི་ལག་པར་མ་རེག་ན་མདའ་འཕེན་ཐེངས་གཅིག་ལ་
ངང་པ་ཚང་མ་གསོད་ཐུབ་པ་ཡོད་ཟེར་བ་མ་ཟད་ཕོ་བྲང་དུ་ལོག་རྗེས་ཚུལ་དེ་ཕོ་
བྲང་གི་ནང་ཡོད་ཀུན་ལ་བཤད་པས་བུའི་མདའ་རྩལ་ལ་ཡིད་སྨོན་སྐྱེས།
དེ་ནས་ཞག་བདུན་སོང་རྗེས་རྒྱལ་པོ་མཚམས་གྲོལ་ཁུལ་གྱིས་བུ་བློ་གྲོས་
ཀྱི་གཟིམ་ཆུང་དུ་ཕེབས་ཏེ། ང་ད་རེས་མཚམས་སུ་བཞུགས་རིང་ལྷ་བརྒྱ་སྦྱིན་
སོགས་ལྷ་ཆེན་མང་པོས་ང་ཚོའི་ལྷ་བུ་བློ་གྲོས་ཁྱེད་ཀྱི་སྲས་མོའི་གཏན་གྲོགས་སུ་
བྱུང་བ་ནི་རྒྱལ་གཞིས་སྔར་ལས་སྟོབས་འབྱོར་ལྡན་པར་འགྱུར་ངེས་རེད་ལ་ད་
རེས་རྒྱལ་པོ་ཉིད་ཀྱང་ལྷ་ཡུལ་ལ་གཟིགས་ཙམ་གནང་བར་ཕེབས་རོགས་ཟེར་
-450-

འཚོ་བའི་སྐྱིད་སྡུག་སྐོར་གྱི་སྒྲུང༌།
ཁྲིད༌གནང་ནས་ལྷ་ཟས་སྣ་མང༌སྒྲིག་ཤོམ་གནང་བྱུང་། ང་མར་འབྱོར་མ་ཐག་
ངེས་བར་དུ་ཁྱེད་ཀྱང་ཞག་བདུན་གཅིག་ཡུལ་དུ་གཉེན་འཕྲད་ལ་བཏང་རོགས་
གསུང་གི་འདུག་པས་ཁྱེད་མ་ཕེབས་ཚེ་ཕྲན་ལ་བཀའ་བཀྱོན་གནང་ངེས་ཡིན།
ཕྲན་ནས་ཁྱེད་ལ་མཚམས་ཁང་ལེགས་པ་ཞིག་གྲ་སྒྲིག་ཞུ་རྒྱུ་ཡིན་པས་གཉེན་
འཕྲད་དུ་ཕེབས་རྒྱུའི་ལྟ་གོན་གནང་ཨང་། ཡིན་གཅིག་བདུན་ཕྲག་གཅིག་ནས་
ངས་བུ་བློ་གྲོས་ལགས་ཕེབས་ཡོད་དམ་ཟེར་མཚམས་ཁང་སྒོ་ཕྱེ་དུས་ལགས་ཡོད་
དོ་ཟེར་ཕེབས་རོགས། དེ་ལྟར་མ་གནང༌ཚེ༌ཕྲན༌ལོ༌ན༌མཐོ༌བས༌མི༌གཉིས་ལག་
ནས་རྫ་ཁོག་ཤོར་བའི་དཔེ་བཞིན་རྒྱལ་གཞིས་ཉམས་ཞན་དུ་འགྲོ་ངེས་པས་ངའི་
བུ་ མོའི་ ངོ་ ལ་ གཟིགས་ ཏེ་ བདུན་ ཕྲག་ གཅིག་ ནས་ ཡིན་ གཅིག་ ཕེབས་ རོགས་
གནང་གསུངས་པས་བློ་གྲོས་ཀྱི་བསམ་པར་ད་སྟབས་ལེགས་མ་སོང་རྒྱལ་པོས་
ཕྲན་ནི་བྱད་བཞིན་མི་མཛེས་པར་བརྟེན་སྲས་མོའི་མག་པར་ཉར་མི་འདོད་པ་
ཡིན་ཤས་ཆེ་སྙམ་ཡང་རྒྱལ་པོའི་བཀའ་ནི་རི་གཟར་རྦབ་རྡོ་ཡིན་པས་ཁས་ལེན་
མི་ཞུ་ཐབས་མེད་དུ་གྱུར། རྒྱལ་པོས་ཟངས་ཕུག་གཞི་རྒྱ་ཆེ་ཆུང་ཀ་བ་གཅིག་ཙམ་
ཡོད་ པའི་ མཚམས་ ཁང་ ཞིག་ གྲ་ སྒྲིག་བྱས་ཏེ་དེའི་ནང་གོས་ཆེན་སོགས་ཀྱིས་
བརྒྱན་པའི་ཐང་གའང་འགའ་ཤས་ཤིག་གཡས་གཡོན་དུ་བཀལ་ཏེ་བཞག
བུ་བློ་གྲོས་མཚམས་དུ་བཞུགས་མ་ཐག་སྲས་མོའི་ལྐོག་ཏུ་མི་སེར་སྐུལ་
སློང་གིས་ཟངས་ཕུག་གི་མཚམས་ཁང་དེ་ཐུག་པའི་ཁོག་མ་ལྟར་དུ་གཤམ་ནས་མེ་
རྒྱག་ ཏུ་ བཅུག བུ་ བློ་ གྲོས་ ནི་ མཚམས་ དུ་ བཞུགས་ པའི་ དགོང་ དང་ པོ་ དེར་
མཚམས་ཁང་འོག་ནས་བཟོད་ཐབས་བྲལ་བའི་ཚ་བ་ཆེན་པོ་བྱུང་བས་ཤིང་པི་པི་
ལི༌ལོ༌མ༌གཅིག༌གདན༌དུ༌བཏིང༌བས་ན་ལུས་ཡོངས་གྲང་ཐིང་ཐིང་དུ་གྱུར། དེ་
-451-

ལྷ་སའི་དམངས་ཁྲོད་སྒྲུང་གཏམ།
ནས་མཚན་ནམ་ཕྱེད་ཙམ་ལ་སྔར་བཞིན་མགོ་ཐོག་ནས་བཟོད་པར་དཀའ་བའི་ཚ་
བ་ཆེན་པོ་བྱུང་བས་ཡང་ལོ་མ་གཞན་དེ་ཞྭ་ལྟར་གྱོན་པས་ཚ་བའི་སྣང་བ་རྩ་བ་
ནས་མ་བྱུང་།
_ རྒྱལ་པོས་ཉིན་མཚན་དྲུག་ཏུ་མེ་བརྒྱབ་རྗེས་མེ་མཚམས་བཞག་པས་བུ་བློ་
གྲོས་མཚམས་ལ་བཞུགས་པའི་བདུན་པར་ལུས་ཡོངས་གྲང་བའི་སྣང་བ་ཤར་
བས་ལོ་མ་གཉིས་ཨམ་ཕྲག་ཏུ་སྔར་ལྟར་བླུགས་ཉིན་བདུན་གྱི་དགོང་མོ་རྒྱལ་
པོས་ཟངས་ཕུག༌ཁ༌ཕྱེ༌སྟེ༌བུ༌བློ་གྲོས་ལགས་ཕེབས་ཡོད་དམ་གསུངས་པས་བུས་
ལ་ཡོད་དོ་ཟེར་བཞིན་ཟངས་ཕུག་གི་ཁར་ཐོན་པས་རྒྱལ་པོ་ཧོན་འཐོར། བུ་བློ་
གྲོས་ཀྱིས་མཚམས་ཁང་འདི་ཧ་ཅང་སྐྱིད་ལ་ལྷ་ཡུལ་ཡང་དངོས་སུ་མཐོང་གི་
འདུག མཚམས་ཁང་འདིའི་འོག་གིས་ཚིག་རོ་འདི་རྣམས་གང་ཡིན་ཞེས་དྲིས་པས་
མངའ་འབངས་མི་སེར་ཚོས་ཁྱེད་ལྷ་ཡུལ་དུ་ཕེབས་མཁན་ཡིན་པ་ཤེས་ཙང་སྐུ་
བསངས་ཕུལ་སོང་བས་དེའི་འཚིག་རོ་རེད་ཟེར་རྒྱལ་པོས་རྫུན་སྒྲིག བུས་ལམ་
སང་གུས་སེམས་ཆེ་མདོག་གིས་བཀའ་དྲིན་ཅན་གྱི་རྒྱལ་པོ་ཁྱེད་ཉིད་དང་ཉ་ཆུ་ལྟ་
བུའི་མངའ་འབངས་མི་སེར་ཡོངས་ལ་ངས་སྙིང་ཐག་པ་ནས་ཐུགས་རྗེ་ཆེ་ཞུ་རྒྱུ་
ཡིན་ཟེར་བ་དང་ཆབས་ཅིག་བརྒྱ་སྦྱིན་སོགས་ལྷ་ཆེན་མང་པོས་ཕྲན་ལ་དཔེ་མི་
སྲིད་པའི་སྣེ་ལེན་གྲ་རྒྱས་པོ་གནང་བྱུང་ཡང་ཁོང་ཚོས་རྒྱལ་པོ་ལྷ་ཡུལ་དུ་རྩ་བ་
ནས་ཕེབས་མ་བྱུང་གསུང་གི་འདུག གལ་སྲིད་ཕེབས་པ་ཡིན་ན་ང་ཚོས་རྒྱལ་བོར་
སྣེ་ལེན་དེ་བས་གྲ་རྒྱས་གཤམས་ཀྱི་རེད་ལ་ཚེ་བསྲིང་རིལ་བུ་ཡང་གནང་གི་རེད་
གསུང་གིན་འདུག ཕྲན་ལྷ་ཡུལ་དུ་སྡོད་འདོད་ཆེན་པོ་བྱུང་ཡང་གཅིག་ནས་བཀའ་
དྲིན་ཅན་གྱི་རྒྱལ་པོ་དང་སྙིང་ནས་བརྩེ་བའི་ཚེ་གང་གཏན་གྱི་གྲོགས་ཁོང་དྲན་
-452-

འཚོ་བའི་སྐྱིད་སྡུག་སྐོར་གྱི་སྒྲུང༌།
དྲགས་པས་ལྷ་ཆེན་འཁོར་རྣམས་ལ་དགོངས་པ་མཐའ་གཅིག་ཏུ་ཞུས་ཏེ་ཡོང་བ་
ཡིན་ཟེར། རྒྱལ་པོས་ཚེ་བསྲིང་རིལ་བུ་ཞེས་པ་ཐོས་མ་ཐག་རྨ་བྱས་འབྲུག་སྐད་
ཐོས་པ་ཇི་བཞིན་འཕྲལ་དུ་རྒྱལ་པོ་མཚམས་ཁང་ལ་བཞུགས་རྒྱུའི་རེ་བ་བཏོན་
པས་བུས་རྒྱལ་པོའི་སྐུ་ལུས་ལས་ཆད་པའི་སྲས༌མོ༌ཁོང༌ལ༌གཟིགས༌ཏེ༌ཅི་ནས་
ཀྱང་ལྷ་ཡུལ་དུ་མ་ཕེབས་རོགས། ཕྲན་གཉིས་ནི་ལོ་ན་ཕྲ་ལ་རྒྱལ་གཞིས་སྐྱོང་
བའི་ཉམས་མྱོང་ཞན་པས་རྒྱལ་པོས་ང་ཚོའི་བདེ་སྡུག་ལ་ཐུགས་རྒྱ་ཆེ་བཞེས་
གནང་རོགས། ཐ་མ་རྒྱལ་པོ་ལྷ་ཡུལ་དུ་མ་ཕེབས་ཐབས་མེད་ན་ཞག་བདུན་ནས་
མ་འགྱངས་བར་ཡིན་གཅིག་ལོག་ཕེབས་རོགས་ཟེར་རྒྱལ་པོ་ཤིན་ཏུ་མཉེས་ཏེ་
ཕྲན་གྱིས་ཞག་བདུན་གཅིག་ནས་ངེས་པར་དུ་སླེབས་ཡོང་ཟེར། རྒྱལ་པོ་ཟངས་
ཕུག་ཏུ་བཞུགས་མ་ཐག་བུ་བློ་གྲོས་ཀྱིས་ཁ་གཅོད་ལེགས་པར་བརྒྱབ། འཕྲལ་དུ་
མི་སེར་སྐུལ་ཏེ་མེ་བརྒྱབ། རྒྱལ་པོ་བཟོད་ཐབས་བྲལ་ཏེ་སྡུག་སྐད་ཤོར་བ་བུ་བློ་
གྲོས་ཀྱིས་ཐོས་མ་ཐག་མི་སེར་རྣམས༌རྔ༌སྦུག༌དཀྲོལ༌དུ༌བཅུག༌སྟེ༌རང༌གིས་ནམ་
མཁར་འཕྱུར་བའི་དུ་བ་ལ་བལྟ་བཞིན་ང་ཚོའི་རྒྱལ་པོ་ལྷ་ཡུལ་དུ་ཕེབས་ཀྱི་འདུག་
ཅེས་མ་མཐོང་མཐོང་ཁུལ་བྱས།
དེ་ནས་ཞག་བདུན་ཞོགས་པ་ཟངས་ཕུག་ཁ་ཕྱེ་དུས་རྒྱལ་པོ་ཕེབས་རྒྱུ་ལྟ་
ཅི་གོ་ཐལ་སྦར་གང་ལས་གཞན་ཅི་ཡང་མི་སྣང་བར་གྱུར་ཏོ། །དེ་ནས་བུ་བློ་གྲོས་
ཀྱིས་རྒྱལ་གཞིས་བསྐྱངས་བཞིན་སྲས་མོ་ཁོང་གཉིས་ལ་རྟིང་དུ་སྲས་གཉིས་དང་
སྲས་མོ་གཅིག་རིམ་གྱི་སྐུ་འཁྲུངས་ཤིང་སྔར་བས་རྒྱལ་གཞིས་མངའ་ཐང་ལོངས་
སྤྱོད་དང་ལྡན་བར་གྱུར་ཏོ། །
-453-

ལྷ་སའི་དམངས་ཁྲོད་སྒྲུང་གཏམ།
དྲིན་ཅན་གྱི་རྒྱལ་པོ་དང་སྙིང་ནས་བརྩོ་པའི་ཚེ་གར་གཏན་གྱི་
གཟུང་གིན་འདུག ཕྲན་ལྷ་ཡུལ་དུ་སྡོད་འདོད་ཆེན་བ།།ཊ་
બાણ ટીકા પટ પર વાવણ વહાલપ કરવાનું
રેશિડાણ-શાન ઈન
ahearted bluesda
૨ વનવીન સહાનવજીવનને ઘરી
malaramaside. 8.
વાવઝીન કે જીવીની ઉત્ત
秘
Aajula ala, Melade a
h
તાgasagar ( Jaના કચ કૌન તુરત
1 god and god દ્વારા zular કર લેના હવે હાર્ટુન ર્ક
આ ઉદ્ય ઉતવ લાવવg ne gus waala dada
བསྡུ་མཁན། སྙེ་མོ་རྫོང་རྩོམ་རིག་པུའུ་ཡི་ཚེ་རིང་རྡོ་རྗེ། ནོར་བུ་བཀྲ་ཤིས།
སྒྲུང་མཁན། སྙེ་མོ་རྫོང་སྙེ་མོ་ཤང་རི་མཚོ་གྲོང་ཚོའི་རྡོ་རྗེ།p
བསྡུ་དུས། 1991. 5
-454-

འཚོ་བའི་སྐྱིད་སྡུག་སྐོར་གྱི་སྒྲུང་།